02/Sv. 8 Službeni list Europske unije 187 32002R1147 L 170/8 SLUŽBENI LIST EUROPSKIH ZAJEDNICA 29.6.2002. UREDBA VIJEĆA (EZ) br. 1147/2002 od 25. lipnja 2002. o privremenoj suspenziji autonomnih carina iz Zajedničke carinske tarife za određenu robu uvezenu sa svjedodžbama o plovidbenosti VIJEĆE EUROPSKE UNIJE, uzimajući u obzir Ugovor o osnivanju Europske zajednice, a posebno njegov članak 26., uzimajući u obzir prijedlog Komisije, budući da: (1) — Potrebno je pojednostavniti carinske postupke za uvoz dijelova, sastavnih dijelova i druge robe koja se koristi za proizvodnju, popravak, održavanje, obnovu, izmjenu ili pretvorbu letjelica oslobođenih od carine. (2) _ Kako bi se ostvario taj cilj, primjereno je suspendirati uvozne autonomne carine za takvu robu uvezenu sa svjedodžbama o plovidbenosti koju je izdala osoba koju su za to ovlastile zrakoplovna tijela unutar Zajed- nice ili u trećoj zemlji. (3) — S obzirom na činjenicu da su cijene dijelova i sastavnih dijelova koji se koriste u zrakoplovnom sektoru obično barem tri puta više od cijena slične robe koja se koristi u druge svrhe, rizik od uporabe uvezene robe oslobođene carine u drugim industrijskim područjima vrlo je malen. (4) — Suspenzijom bi se olakšao administrativni teret za gospo- darske subjekte u zrakoplovnom sektoru jer bi se njome smanjila potreba tih trgovačkih društava za uporabom suspenzivnog carinskog sustava, kao što je povoljnije tarifno postupanje s robom na temelju njezine uporabe u posebne svrhe, u slučaju postupka unutarnje proizvo- dnje ili carinskog skladištenja. Nadalje, njome bi se malim i srednjim poduzećima, koja do sada nisu bila u moguć- nosti koristiti suspenzivne carinske sustave, omogućilo da postanu konkurentnija u odnosu na veće gospodarske subjekte u ovome području. (5) — S obzirom da svjedodžbe o plovidbenosti ne prate uvijek robu tijekom prijevoza, potrebno je utvrditi postupak na temelju kojega će carinska tijela moći identificirati svjedo- džbe tijekom terenske provjere nakon puštanja proizvoda u slobodni promet. (6) — Carinska tijela, s obzirom na složenost pravila u zrako- plovnom sektoru, trebaju moći zatražiti, o trošku uvoz- nika, stručno mišljenje predstavnika nacionalnih zrako- plovnih tijela ako iz opravdanog razloga vjeruju da su svjedodžbe o plovidbenosti krivotvorene i ako predmet nije moguće riješiti na drugi način. Međutim, prije podu- zimanja takvih koraka carinska tijela trebaju odmjeriti nastale troškove u odnosu na opseg uvoza i iznos sporne carine kako bi se izbjegla situacija iz koje proi- zlazi da nije počinjena povreda, ali je zbog troškova pribavljanja stručnog mišljenja poništena korist koju uvoznik ostvaruje suspenzijom carine. (7) — Komisija treba pripremiti izvješće na temelju informacija koje je dobila od država članica u vezi s njihovim isku- stvom u primjeni ove Uredbe. (8) — Uzimajući u obzir gospodarsku važnost ove Uredbe, neophodno je pozvati se na temelje žurnosti propisane u točki I.3. Protokola koji je priložen Ugovoru o Europ- skoj uniji i Ugovorima o osnivanju Europskih zajednica u vezi s ulogom državnih parlamenata u Europskoj uniji, DONIJELO JE OVU UREDBU: Članak 1. Suspendiraju se autonomne carine iz Zajedničke carinske tarife za dijelove, sastavne dijelove i drugu robu koja se ugrađuje u ili koristi za civilne zrakoplove iz poglavlja 25. do 97. Zajedničke carinske tarife te za koju je osoba koju su za to ovlastile zrako- plovna tijela unutar Zajednice ili u trećoj zemlji izdala svjedo- džbu o plovidbenosti. Članak 2. 1. _ Suspenzija utvrđena u članku 1. uvjetovana je podnoše- njem izvorne svjedodžbe o plovidbenosti carinskim tijelima prilikom deklariranja robe za puštanje u slobodni promet. Ako u trenutku puštanja robe u slobodni promet nije moguće podnijeti izvornu svjedodžbu o plovidbenosti, suspenzija je uvjetovana prilaganjem izjave koju je potpisao prodavatelj pred- metne robe na računu ili dokumentu koji se prilaže računu. Obrazac potrebne izjave prikazan je u odjeljku A Priloga. 2. — U polje 44 Jedinstvene carinske deklaracije (JCD) uvoznik unosi tekst naveden u odjeljku B Priloga. 3. — Ako se roba pušta u slobodni promet u pojednosta- vnjenom postupku u skladu s Uredbom (EEZ) br. 2913/92 od 12. listopada 1992. o Carinskom zakoniku Zajednice ('), uvoznik je dužan unijeti tekst iz odjeljka B Priloga u JCD (polje 44) ili u bilo koji dopušteni dokument koji zamjenjuje JCD. (!) SL L 302, 19.10.1992., str. 1. Uredba kako je zadnje izmijenjena Uredbom Europskog parlamenta i Vijeća (EZ) br. 2700/2000 (SL L 311, 12.12.2000., str. 17.).